Publication: Magyar Közlöny
Issue: MK-2000-28 (Year: 2000, Number: 28)
Era: 1990-2004
Section: a 9/2000. (III. 29.) EüM rendelethez
Paragraph Index: 79

2. § Az R. 2. §-ának (1) bekezdése helyébe a következő rendelkezés lép: „(1) A Bizottság tagjait, elnökét, két elnökhelyettesét, továbbá póttagjait (a továbbiakban együtt: a Bizottság tagjai) a miniszter az igazságügy-miniszterrel, a Legfelsőbb Bíróság elnökével és a legfőbb ügyésszel egyetértésben ötévi időtartamra nevezi ki. A tagok és a póttagok számát a miniszter határozza meg akként, hogy a Bizottságnak legalább tíz tagból kell állnia, és a póttagok száma nem haladhatja meg a tagok számának a felét. Amennyiben a Bizottság tagjai közül a tagok valamelyikének kinevezése — annak lejártát megelőzően — megszűnik, az újonnan kinevezett tag megbízatása az eredetileg kinevezett tag megbízatási idejének hátralévő időtartamára szól. A póttagok elsősorban a Bizottság munkájában ritkán előforduló orvosi szakkérdésekkel foglalkozó szakmák képviselőiből kerülnek kinevezésre.”

Source: https://magyarkozlony.hu/hivatalos-lapok/796587539e55741159111c8a667662408b4dc179/dokumentumok/ee39338e06187e17eccd97f5a9e15b56e8409370/letoltes